Lav et referat af nedenstående tekst:

Tekst:
23-årige Rodney Muyanga fra Nørresundby står nu frem for at bryde et tabu. Til daglig lever han et liv som de fleste andre unge, men på ét punkt adskiller han sig. Hele hans liv har han været HIV-smittet. - Jeg er meget nervøs over det her. Jeg frygter for konsekvenserne - og hvad der kommer til at ske. Vil de kendes ved mig, når de ved jeg er smittet? Rodney Muyanga stiller sig frem, fordi han gerne vil have folk til at forstå, at HIV ikke længere er farligt. - Jeg kan dyrke sport, gå i byen og have ubeskyttet sex. Der er bare mange, som ikke ved, det er sådan. Han bakkes op af overlæge på Aalborg Universitetshospital Henrik Nielsen. - Engang var HIV farligt, fordi smitten øger kroppens infektionstal, men i dag kan smittede nemt holde tallet nede bare ved at tage en pille - og er man i behandling, smitter man ikke. Rodney Muyanga håber, at han ved at stå frem kan få folk til at forstå, at han er ligesom alle andre. - Min sygdom er jo på linje med astma og sukkersyge - bare jeg tager min pille. Jeg håber, jeg kan bryde et tabu ved at fortælle, hvordan jeg har det. Jeg smitter jo ikke.

Referat:
23-årige Rodney Muyanga fra Nørresundby står nu frem, og fortæller, at han er HIV-smittet. Han vil gerne gøre op med tabuet og uvisheden omkring sygdommen.